text: Gris på grill gi'r glade naboer
  08 juli 2012 kl. 13.49
  Stort set alle i Sjølund og omegn var lørdag til grisefest i maskinhallen på Sjølundgård.
  For tredje år i træk inviterer landsbyens bønder til fest for det gode naboskab.
  Omkring 650 havde valgt at tage imod invitationen.
  Landmændene bag arrangementet driver store landbrug med husdyrproduktion - især grise. Og ingen produktion uden gener: gyllelugt og smadder på vejene.
  Festen har bl.a. til formål at skabe øget forståelse mellem by- og landboere. Og det er lykkedes - ikke mindst, hvis der måles på interessen for at være med.
  Landsbyen Sjølund ligger en halv snes kilometer syd for Kolding.
  